X के वैरिफाइड कॉन्टेन्ट क्रिएटर्स कमा सकेंगे पैसा, मस्क ने कहा- क्रिएट एनीथिंग
Elon Musk's platform X (formerly Twitter) Revenue Sharing Program - New Ads Revenue Sharing for Creators माइक्रोब्लॉगिंग प्लेटफॉर्म एक्स (पहले ट्विटर) के जरिए वेरिफाइड कॉन्टेन्ट क्रिएटर्स अब पैसा कमा सकेंगे। कंपनी ने पूरी दुनिया में एड रेवेन्यू शेयरिंग प्रोग्राम शुरू कर दिया है, जिसे 14 जुलाई को लॉन्च किया था।
माइक्रोब्लॉगिंग प्लेटफॉर्म एक्स (पहले ट्विटर) ने भारत सहित दुनियाभर में एड रेवेन्यू शेयरिंग प्रोग्राम शुरू कर दिया है। इसके जरिए प्लेटफॉर्म के वेरिफाइड कॉन्टेन्ट क्रिएटर्स पैसा कमा सकेंगे। कंपनी ने 14 जुलाई को इस प्रोग्राम को लॉन्च किया था।
X ने ऑफिशियल अकाउंट से पोस्ट कर लिखा, 'आज से Ads रेवेन्यू प्रोग्राम सभी यूजर्स के लिए लाइव हो गया है। आप मोनेटाइजेशन को ऑन कर अपनी पोस्टिंग के बदले पैसा कमा सकते हैं। एक क्रिएटर के तौर पर हम आपको आपकी मेहनत के पैसे देना चाहते हैं, ताकि आपकी आजीविका चलती रहे। आपको पुरस्कृत करने की दिशा में यह हमारा पहला कदम है।'
इस पोस्ट में रिप्लाई करते हुए कंपनी के मालिक एलन मस्क ने लिखा, 'क्रिएट एनीथिंग!'
500 फॉलोअर्स होना जरूरी
एक्स ने 29 अप्रैल को ऑफिशियल अकाउंट से पोस्ट करते हुए बताया था कि 'दुनियाभर के क्रिएटर्स अब साइन अप कर सकते हैं और ट्विटर पर कमाई कर सकते हैं। अप्लाई करने के लिए सेटिंग में मोनेटाइजेशन पर टैप करें।' हालांकि, इसके जरिए वही क्रिएटर्स पैसा कमा पाएंगे, जिनके अकाउंट में कम से कम 500 फॉलोअर्स हों। वहीं अकाउंट वैरिफाइड होने के साथ ही पिछले 30 दिन से एक्टिव हो।
X से रेवेन्यू जनरेट करने के लिए कैसे एलिजेबल बनें
कंटेंट क्रिएटर्स के लिए मोनेटाइजेशन प्रोग्राम कैसे काम करेगा?
एलन मस्क ने 14 अप्रैल को पोस्ट करते हुए कहा था कि 'अपने फॉलोअर्स को लॉन्गफॉर्म टेक्स्ट से लेकर घंटों लंबे वीडियो तक किसी भी मटेरियल का सब्सक्रिप्शन ऑफर करने के लिए अप्लाय करें। सेटिंग्स में बस "मोनेटाइजेशन" पर टैप करें। मोनेटाइजेशन से की गई कमाई का कोई भी हिस्सा अगले 12 महीनों तक ट्विटर नहीं लेगा। हालांकि एंड्रॉएड और IOS 30% फीस वसूलता है। ये चार्ज क्रिएटर की इनकम से डिडक्ट हो जाएगा। वेब पर चार्ज 8% के करीब है।
पहले साल के बाद, 'iOS और एंड्रॉएड फीस 15% तक कम हो जाएगी। इसके अलावा ट्विटर वॉल्यूम के आधार पर उसके ऊपर एक छोटी फीस जोड़ देगा। ट्विटर आपके काम को प्रमोट करने में भी मदद करेगा।'
मस्क ने कहा- हमारा गोल क्रिएटर की समृद्धि को मैक्सिमाइज करना है। किसी भी समय, आप हमारे प्लेटफॉर्म को छोड़ सकते हैं और अपने वर्क को अपने साथ ले जा सकते हैं। ईजी इन, ईजी आउट।'
24 जुलाई को मस्क ने पहली बार लोगो बदला
24 जुलाई को लोगो बदलकर X करने के बाद 26 जुलाई को देर रात लोगो के डिजाइन में एलन मस्क ने छोटा सा बदलाव किया था। मस्क ने X लोगो को ज्यादा बोल्ड और शार्प कर दिया है। मस्क ने कहा था, लोगो समय के साथ डेवलप होगा। वहीं मस्क ने ट्विटर का नाम 'X' करने पर कहा था, आने वाले महीनों में ट्विटर सभी तरह की फाइनेंशियल सर्विस प्रोवाइड करेगी। ऐसे में ट्विटर नाम का कोई मतलब नहीं है।
मस्क ने ये भी कहा था कि ट्विटर नाम तब तक ठीक था जब प्लेटफॉर्म पर 140 कैरेक्टर तक ही पोस्ट किए जा सकते थे। लेकिन अब आप लगभग कुछ भी पोस्ट कर सकते हैं। इसमें कई घंटों का वीडियो भी शामिल है।' मस्क ने हाल ही में पोस्ट की कैरेक्टर लिमिट बढ़ाकर 25,000 की थी। उधर, एलन मस्क ने ट्विटर के ऑफिशियल हैंडल @twitter को बदलकर @x कर दिया है।
